Nýsamþykkt fjárlög næsta árs sýna hversu vel er búið að umræðu og afgreiðslu mála sem tengjast efnahagsstjórn landsins . Munar þar mestu um innleiðingu laga um opinber fjármál sem Sjálfstæðisflokkurinn hafði forystu um . Agi í áætlanagerð hins opinbera hefur aukist til muna enda hafa fjárlög aldreið verið afgreidd eins snemma og núna með fjárlög 2020 . Öguð hagstjórn og langtímastöðugleiki er hagsmunamál allra . Helstu áherslur fjárlaganna nú er að vinna gegn skammvinnri niðursveiflu í hagkerfinu , og það getum við með þann fjárhagslega styrk sem við höfum skapað með aga og góðum árangri undanfarin ár . Við getum haldið áfram uppbyggingu innviða og eflt grunnþjónustu ríkisins . Matsfyrirtæki hafa staðfest þennan góða árangur með hækkun lánshæfiseinkunnar ríkissjóðs . Hvergi hafa skuldir lækkað jafn hratt og á Íslandi . Staða ríkissjóðs er sterk og viðnámsþróttur hagkerfisins mikill . Á næsta ári lækka skattar á einstaklinga og fyrirtæki . Skattalækkanir sem eru mikilvægt súrefni fyrir hagkerfið . Tekjuskattur einstaklinga lækkar um allt að 120 þúsund á ári , mest hjá þeim sem lægstar hafa tekjurnar . Tryggingargjaldið heldur áfram að lækka og mun lækka um 4,2 milljarða á næsta ári , en það jafnast á við um 450 ný störf . Í stjórnarsáttmálanum er lögð rík áhersla á nýsköpun . Nýsköpunarstefna hefur litið dagsins ljós , skattar á hugverk hafa lækkað , endurgreiðslur vegna rannsóknar og þróunar hækkað og á næsta ára tekur til starfa nýr hvatasjóður fyrir nýsköpunardrifið frumkvöðlastarf . Sjóðnum Kríu er ætlað að tryggja samfellu í fjármögnunarumhverfi frumkvöðla og nýsköpunar . Mikið átak hefur verið í samgöngumálum og átakið heldur áfram . Nú með enn auknu fé sérstaklega til umferðaröryggismála . Áfram er kraftur í uppbyggingu hjúkrunarheimila og uppbygging Landspítala heldur áfram . Leitar og björgunarþjónusta Landhelgisgæslunnar er stórbætt með fjárfestingu í nýjum þyrlum . Loks má nefna að aldrei hafi eins miklum fjármunum verið varið til umhverfismála og nú , m.a. til að fylgja eftir markvissri aðgerðaráætlun stjórnvalda í loftlagsmálum . Hagstjórn síðustu ára hefur skapað svigrúm til vaxtalækkana nú þegar hægir á í hagkerfinu , sem er mikilvægt fyrir heimilin og fyrirtæki í landinu . Fjárlög næsta árs stuðla að stöðuleika og bæta lífskjör almennings og slík fjárlög eru góð fjárlög . Höfundur er þingmaður Sjálfstæðisflokks .